ΚΟΙΝΗ ΘΕΣΗ της 9ης Νοεμβρίου 1998 την οποία καθόρισε το Συμβούλιο βάσει του άρθρου Ι.2 της συνθήκης για την Ευρωπαϊκή Ένωση, και η οποία αφορά τη διαδικασία για τη σταθερότητα και την καλή γειτονία στη Νοτιοανατολική Ευρώπη (98/633/ΚΕΠΠΑ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη τη συνθήκη για την Ευρωπαϊκή Ένωση, και ιδίως το άρθρο Ι.2,

Εκτιμώντας:

ότι το Ευρωπαϊκό Συμβούλιο της 15ης-16ης Δεκεμβρίου 1995 χαιρέτισε την, κατόπιν πρωτοβουλία της Ευρωπαϊκής Ένωσης, έγκριση στο Royaumont, στις 13 Δεκεμβρίου 1995, της δήλωσης σχετικά με τη διαδικασία για τη σταθερότητα και την καλή γειτονία στη Νοτιοανατολική Ευρώπη, εκ μέρους των υπουργών είκοσι επτά χωρών, στο περιθώριο της διάσκεψης των Παρισίων για την ειρήνευση στη Βοσνία-Ερζεγοβίνη 7

ότι υπάρχει πρόθεση να ενσωματωθεί, σε εύθετο χρόνο, η διαδικασία στον ΟΑΣΕ 7

ότι, εν των μεταξύ, στις 26 Φεβρουαρίου 1996, το Συμβούλιο ενέκρινε «πλατφόρμα» για την ανάπτυξη της διαδικασίας 7 ότι στις 27 Οκτωβρίου 1997, ενέκρινε την περιγραφή των καθηκόντων του συντονιστή της διαδικασίας του Royaumont, και, στις 28 Νοεμβρίου 1997, το διορισμό του συντονιστή 7 ότι επίσης, στις 26 Ιανουαρίου 1998, ενέκρινε το σχέδιο δράσης του συντονιστή της διαδικασίας 7

ότι, με την προσέγγιση που ακολουθεί η διαδικασία του Royaumont, επιζητείται να συνοδευτεί η εφαρμογή της ειρηνευτικής συμφωνίας των Παρισίων και του Ντέυτον, εντασσόμενη σε μια ευρύτερη προοπτική, με σκοπό την προαγωγή της σταθερότητας και της καλής γειτονίας, μέσω κυρίως της ενθάρρυνσης του διαλόγου, των επαφών και της συνεργασίας σε όλα τα επίπεδα της ιδιωτικής κοινωνίας, στην ευρύτερη περιοχή της Νοτιοανατολικής Ευρώπης,

ΚΑΘΟΡΙΣΕ ΤΗΝ ΠΑΡΟΥΣΑ ΚΟΙΝΗ ΘΕΣΗ:

Άρθρο 1

Σκοπός της παρούσας κοινής θέσης είναι να παγιώσει την υποστήριξη προς τη διαδικασία του Royaumont για τη σταθερότητα και την καλή γειτονία στη Νοτιοανατολική Ευρώπη, που επιδιώκει ιδίως:

- να ενθαρρύνει την εξομάλυνση των σχέσεων και την ανανέωση και ανάπτυξη του διαλόγου και της εμπιστοσύνης μεταξύ των ενδιαφερομένων χωρών,

- να ενθαρρύνει τις μεταξύ των πολιτών σχέσεις μεταξύ των χωρών της περιοχής και να προωθήσει την περιφερειακή συνεργασία στον τομέα της ιδιωτικής κοινωνίας (π.χ. πολιτιστικό τομέα, μέσα ενημέρωσης, επιστημονικό, επαγγελματικό, συνδικαλιστικό, θρησκευτικό τομέα, ΜΚΟ), καθώς και επαφές μεταξύ των μελών των Κοινοβουλίων,

- προς το σκοπό αυτό, να προαγάγει τον καθορισμό και την εφαρμογή σχεδίων που άπτονται της σταθερότητας, της καλής γειτονίας και της ιδιωτικής κοινωνίας.

Άρθρο 2

Ο συντονιστής της διαδικασίας εκπληρώνει τα καθήκοντά του υπ' ευθύνη της προεδρίας της ΕΕ, σύμφωνα με τις αρμοδιότητες τις εκτιθέμενες στο παράρτημα Ι, και θέτει σε εφαρμογή τις πρωτοβουλίες που περιγράφονται στο σχέδιο δράσης το εκτιθέμενο στο παράρτημα ΙΙ.

Άρθρο 3

Η Ευρωπαϊκή Ένωση δυνατόν να υποστηρίζει στη Νοτιοανατολική Ευρώπη σχέδια στον τομέα της σταθερότητας, της καλής γειτονίας και της ιδιωτικής κοινωνίας, επέχοντα θέση συνοδευτικών μέτρων της διαδικασίας. Με την επιφύλαξη του άρθρου 4, το Συμβούλιο αποφασίζει επί της αρχής, των λεπτομερών διατάξεων και της χρηματοδότησης των εν λόγω σχεδίων επί τη βάσει συγκεκριμένων προτάσεων.

Άρθρο 4

Το Συμβούλιο σημειώνει ότι:

- η Επιτροπή θα συνεχίσει να κατευθύνει τις ενέργειές της προς την εκπλήρωση των στόχων και προτεραιοτήτων της παρούσας κοινής θέσης, οσάκις ενδείκνυται, με κατάλληλα κοινοτικά μέτρα,

- τα κράτη μέλη μπορούν να υποστηρίζουν τα σχέδια ανάλογα με τα εθνικά τους προγράμματα, πόρους και προτεραιότητες.

Άρθρο 5

Η παρούσα κοινή θέση αρχίζει να ισχύει από την ημέρα που υιοθετείται.

Άρθρο 6

Η παρούσα κοινή θέση δημοσιεύεται στην Επίσημη Εφημερίδα.

Βρυξέλλες, 9 Νοεμβρίου 1998.

Για το Συμβούλιο

Ο Πρόεδρος

W. SCHάSSEL

ΠΑΡΑΡΤΗΜΑ I

Περιγραφή των καθηκόντων του συντονιστή της διαδικασίας του Royaumont

1. Τα καθήκοντα αυτά απορρέουν από τον αντικειμενικό σκοπό της διαδικασίας του Royaumont η οποία, σύμφωνα με την αρχική προσέγγιση, είναι συνοδευτική της εφαρμογής του σχεδίου ειρήνευσης των Παρισίων και του Ντέυτον, αλλά εντάσσεται συγχρόνως σε ένα ευρύτερο πλαίσιο, το οποίο θα περιλαμβάνει ολόκληρη την περιοχή.

Στόχος της διαδικασίας του Royaumont είναι να συμβάλει στην έναρξη ευρείας κοινής και συνεχούς προσπάθειας διαλόγου και συνεργασίας όλων των κυβερνητικών και μη κυβερνητικών φορέων, καθώς και των ομάδων της ιδιωτικής κοινωνίας. Αυτό το πνεύμα διαλόγου και συνεργασίας θα επιτρέψει τη γεφύρωση των χασμάτων και την υπέρβαση των διαφορών και θα συμβάλει, κατ' αυτόν τον τρόπο, στη δημιουργία κλίματος εμπιστοσύνης σε όλα τα επίπεδα της ιδιωτικής κοινωνίας, στην οποία θα μπορέσει να οικοδομηθεί, στη συνέχεια, ένα δίκτυο σχέσεων καλής γειτονίας μεταξύ κρατών, που θα αποτελέσει παράγοντα σταθερότητας για ολόκληρη την περιοχή. Στη συνάρτηση αυτή, η πλήρης συμμετοχή της Πρώην Δημοκρατίας της Γιουγκοσλαβίας (ΠΔΓ) είναι ιδιαίτερα σημαντική. Στόχος της διαδικασίας είναι να ενταχθεί, σε εύθετο χρόνο, στον Οργανισμό για την Ασφάλεια και τη Συνεργασία στην Ευρώπη (ΟΑΣΕ).

2. Οι κύριοι τομείς δράσης, στα πλαίσια της διαδικασίας, είναι οι εξής:

- εξομάλυνση των σχέσεων μεταξύ των αφορώμενων χωρών (περιλαμβανομένης της πιθανής σύναψης συνθηκών καλής γειτονίας),

- εγκαθίδρυση απόλυτης ελευθερίας διακίνησης και έκφρασης και η διοργάνωση εκδηλώσεων και σχεδίων που θα ενθαρρύνουν αυτό το στόχο, σε πνεύμα αμοιβαίου σεβασμού και κατανόησης,

- προαγωγή της περιφερειακής συνεργασίαςς στον πολιτικό, θρησκευτικό, επιστημονικό και τεχνικό τομέα, καθώς και αποκατάσταση της ιδιωτικής κοινωνίας, προκειμένου να καταδειχθούν τα πλεονεκτήματα μιας τέτοιας συνεργασίαςς για την προσέγγιση των προβλημάτων της περιοχής.

Ο στόχος της διαδικασίας του Royaumont θα επιτευχθεί καλύτερα με τον καθορισμό, το σχεδιασμό και την οργάνωση -σε συνεργασία, οσάκις ενδείκνυται, με άλλους εθνικούς, περιφερειακούς και υπερεθνικούς οργανισμούς και πρωτοβουλίες που ασκούν δραστηριότητα στην περιοχή- οιουδήποτε σχεδίου ή προγράμματος που στοχεύει στην επιτυχή ολοκλήρωση της εν λόγω διαδικασίας.

3. Γνώμονας για την επιλογή των σχεδίων/προγραμμάτων θα είναι να πληρούν τα κριτήρια της καλής γειτονίας και της σταθερότητας στην περιοχή. Συνεπώς, θα δοθεί προτεραιότητα στα σχέδια/προγράμματα με περιφερειακή και διασυνοριακή προοπτική, που διεξάγονται από κοινού και απευθύνονται σε διάφορους φορείς στην περιοχή, με στόχο την ανάπτυξη και προσέγγιση ομάδων της ιδιωτικής κοινωνίας.

Η διαδικασία του Royaumont θα δώσει προτεραιότητα στα σχέδια/προγράμματα με πολιτικούς στόχους, που θα ανταποκρίνονται στον αντικειμενικό στόχο που αναφέρεται στο σημείο 1.

4. Ο συντονιστής της διαδικασίας του Royaumont είναι υπεύθυνος για:

- την προβολή, τη συνέχεια και την παρακολούθηση της διαδικασίας, περιλαμβανομένης και της προετοιμασίας του θεματολογίου, την παρακολούθηση και την εφαρμογή των προσανατολισμών και των αποφάσεων των συνεδριάσεων της διαδικασίας,

- την εκπροσώπηση της διαδικασίας σε διεθνείς πρωτοβουλίες, οργανισμούς και διασκέψεις που υπάρχουν στην περιοχή,

- το σύνδεσμο με τη διαδικασία ειρήνευσης στη Βοσνία-Ερζεγοβίνη,

- το ρόλο σημείου επαφής, στα πλαίσια της διαδικασίας του Royaumont, για όλα τα κράτη και τους διεθνείς οργανισμούς που είναι μέλη της διαδικασίας, καθώς και για όλους τους μη κυβερνητικούς φορείς που είναι επιλέξιμοι να συμμετάσχουν σε εθνικά και περιφερειακά σχέδια/προγράμματα και σε τοπικές πρωτοβουλίες οι οποίες θα ανταποκρίνονται στους στόχους της διαδικασίας, περιλαμβανομένης της παροχής πληροφοριών σχετικά με τις δυνατότητες περιφερειακής και διασυνοριακής συνεργασίας με στόχο τη σταθερότητα και την καλή γειτονία. Για το σκοπό αυτό, θα μπορούσε να αποδειχθεί χρήσιμη η κατάρτιση μιας βάσεως δεδομένων σχετικά με τους φορείς (ινστιτούτα, ΜΚΟ, επιχειρήσεις κ.λπ.) οι οποίοι ενδέχεται να λάβουν μέρος στα συνοδευτικά μέτρα της διαδικασίας,

- το συντονισμό με άλλες περιφερειακές και υποπεριφερειακές πρωτοβουλίες, όπως η οικονομική συνεργασία Ευξείνου Πόντου (ΟΣΕΠ), η διάσκεψη των υπουργών της νοτιοανατολικής Ευρώπης, η κεντροευρωπαϊκή πρωτοβουλία (ICE) και η πρωτοβουλία συνεργασίας για τη νοτιανατολική Ευρώπη (SECI),

- τον εντοπισμό και το σχεδιασμό σχεδίων/προγραμμάτων για περιφερειακές και διασυνοριακές συναντήσεις στον πολιτιστικό, θρησκευτικό, αθλητικό, ενημερωτικό, εκπαιδευτικό (και σε επίπεδο νεαρότερων ηλικιών), επιστημονικό και τεχνικό τομέα,

- τη διοργάνωση συναντήσεων περιφερειακού και διασυνοριακού χαρακτήρα μεταξύ διαφόρων ομάδων της ιδιωτικής κοινωνίας, ιδίως νέων, προερχομένων από διάφορες εθνικές, πολιτιστικές και θρησκευτικές ομάδες [π.χ. πανεπιστημιακών δημοσιογράφων, μελών μη κυβερνητικών οργανισμών (ΜΚΟ), συνδικαλιστών, μελών πολιτικών κομμάτων], μεριμνώντας για την όσο το δυνατό πιο ισόρροπη εκπροσώπηση ανδρών και γυναικών. Θα προωθηθεί η δημιουργία δικτύου άμεσων επαφών μεταξύ ακαδημαϊκών, πολιτιστικών και επιστημονικών ινστιτούτων και μεταξύ ΜΚΟ,

- τη διοργάνωση επαφών μεταξύ καλοπροαίρετων ανδρών και γυναικών, προερχομένων από όλα τα στρώματα της ιδιωτικής κοινωνίας, και διατεθειμένων να ενώσουν τις δυνάμεις τους για την προώθηση της αμοιβαίας συννενόησης και κατανόησης και να διευκολύνουν, κατ' αυτόν τον τρόπο, τη δημιουργία ενός κλίματος καλής γειτονίας,

- την αναζήτηση και την εξασφάλιση των χρηματοδοτικών μέσων και τη διοργάνωση επαφών μεταξύ φορέων προώθησης σχεδίων/προγραμμάτων και τοπικών πρωτοβουλιών με τους πιθανούς χορηγούς και χρηματοδότες,

- τις επαφές, στο βαθμό που απαιτείται, με τον ειδικό εκπρόσωπο του ΟΑΣΕ που είναι υπεύθυνος για την εφαρμογή του άρθρου V του παραρτήματος Ι Β της συμφωνίας ειρήνευσης.

Κατά τον προσδιορισμό των σχεδίων/προγραμμάτων, θα δοθεί ιδιαίτερη προσοχή στο στόχο και στις δυνατότητες προώθησης της ελεύθερης κυκλοφορίας των ιδεών και της αντικειμενικής και εποικοδομητικής ενημέρωσης η οποία θα προάγει την κατανόηση, καταπολεμώντας τα στερεότυπα και την προπαγάνδα υπέρ επιθετικών τάσεων και αντιπαλοτήτων μεταξύ εθνικοτήτων, θρησκειών και εθνικών ομάδων.

5. Η εκπλήρωση των καθηκόντων που απαριθμούνται στο σημείο 4, προϋποθέτει εις βάθος γνώση της γεωπολιτικής, κοινωνικής, θρησκευτικής, εθνικής και πολιτιστικής πραγματικότητας στην περιοχή. Η ορατότητα της διαδικασίας θα διασφαλισθεί περισσότερο, στο βαθμό που θα μπορέσει να ριζώσει, χάρη στη συνεχή δράση και παρουσία του συντονιστή στην περιοχή.

ΠΑΡΑΡΤΗΜΑ II

Διαδικασία για τη σταθερότητα και την καλή γειτονία στη Νοτιοανατολική Ευρώπη (διαδικασία του Royaumont) Σχέδιο δράσης του συντονιστή της διαδικασίας

Με την απόφασή του της 28ης Νοεμβρίου 1997, το Συμβούλιο της Ευρωπαϊκής Ένωσης (ΕΕ) όρισε τον Δρα Παναγιώτη Ρουμελιώτη συντονιστή της διαδικασίας για τη σταθερότητα και τις σχέσεις καλής γειτονίας στη Νοτιοανατολική Ευρώπη (διαδικασία του Royaumont).

Το παρόν σχέδιο δράσης, το οποίο εκπονήθηκε σε συνεργασία με το συντονιστή, βασίζεται στα ακόλουθα σημεία αναφοράς:

- τη δήλωση της 13ης Δεκεμβρίου 1995 σχετικά με τη διαδικασία για τη σταθερότητα και τις σχέσεις καλής γειτονίας στη Νοτιοανατολική Ευρώπη,

- την έκθεση της Επιτροπής προς το Συμβούλιο της 26ης και 27ης Φεβρουαρίου 1996 σχετικά με τις προοπτικές ανάπτυξης της περιφερειακής συνεργασίας για τις χώρες που προήλθαν από την πρώην Γιουγκοσλαβία,

- την πλατφόρμα για την ανάπτυξη της διαδικασίας του Royaumont την οποία ενέκρινε το Συμβούλιο στις 26 και 27 Φεβρουαρίου 1996,

- την απόφαση του Συμβουλίου της 27ης Οκτωβρίου 1997 για την έγκριση των αρμοδιοτήτων του συντονιστή της διαδικασίας του Royaumont.

Εξάλλου, κατά τη συνάντηση των μετεχόντων στη διαδικασία, η οποία πραγματοποιήθηκε στην Κωνσταντινούπολη στις 27 Οκτωβρίου 1997, η ΕΕ γνωστοποίησε στους συμμετέχοντες στη διαδικασία του Royaumont ότι προτίθεται να διορίσει και να θέσει στη διάθεση της διαδικασίας ένα συντονιστή. Οι συμμετέχοντες υποστήριξαν την προσφορά της ΕΕ να διαθέσει ένα συντονιστή στη διαδικασία και αντιμετώπισαν ευνοϊκά την περιγραφή των καθηκόντων του συντονιστή.

ΠΡΟΓΡΑΜΜΑ ΤΟΥ ΣΥΝΤΟΝΙΣΤΗ

Προς εκπλήρωση των καθηκόντων του, ο συντονιστής θα πρέπει να αναλάβει τις ακόλουθες πρωτοβουλίες:

1. Να προετοιμάζει σε συνεργασία με την προεδρία του Συμβουλίου τις συνεδριάσεις για την παρακολούθηση της συνέχισης της διαδικασίας.

2. Να οργανώνει προς τούτο σε συνεργασία με τις διπλωματικές αντιπροσωπείες, στην ΕΕ, των συμμετεχόντων στη διαδικασία και με την Ευρωπαϊκή Επιτροπή, επαφές στις χώρες αυτές, προκειμένου να συζητούνται με τους εκπροσώπους των κυβερνήσεων, των ιδιωτικών κοινωνιών και των ΜΚΟ, οι διάφορες δυνατότητες που προσφέρει η διαδικασία.

Ειδικότερα, οι επαφές αυτές σκοπό θα έχουν:

- να εξασφαλίζουν την προβολή, τη συνέχεια και παρακολούθηση αλλά και την εκπροσώπηση της διαδικασίας,

- να βολιδοσκοπούν τις κυβερνήσεις σχετικά με τις προτεραιότητές τους, ως προς τη διαδικασία, και να εξετάζουν τη δυνατότητα δημιουργίας, στις συμμετέχουσες χώρες, πυρήνων ειδικά προσανατολισμένων στη διαδικασία Royaumont,

- να οργανώνουν συναντήσεις με τους εκπροσώπους των ιδιωτικών κοινωνιών και των ΜΚΟ, προκειμένου: α) να συντηρούν επί μονίμου βάσεως το ενδιαφέρον τους για τους στόχους της διαδικασίας 7 β) να τους φέρνουν σε επαφή με εκπροσώπους των ΜΚΟ άλλων συμμετεχουσών χωρών και να καταρτίζουν ένα πρώτο κατάλογο και ένα χρονοδιάγραμμα περιφερειακών συναντήσεων σε διαφόρους επαγγελματικούς, πολιτικούς και θρησκευτικούς τομείς δραστηριότητας 7 γ) να ετοιμάζουν τις συνεδριάσεις της διαδικασίας με τα μέρη που δεν εκπροσωπούν κυβερνητικούς φορείς,

- να διαδίδουν τις πληροφορίες και να εντοπίζουν περιφερειακά και διασυνοριακά σχέδια και προγράμματα,

- να προεπιλέγουν τα σχέδια ή προγράμματα που είναι σχεδιασμένα ώστε να πληρούν τα κριτήρια της διαδικασίας.

3. Συμμετοχή στις συνεδριάσεις της διαδικασίας εκπροσώπων μη κυβερνητικών φορέων, ιδίως οργανώνοντας περιοδικές θεματικές συνεδριάσεις και ετήσια φόρουμ με τους εκπροσώπους των ιδιωτικών κοινωνιών.

Προς τούτο, ο συντονιστής θα πρέπει να εξετάσει μήπως είναι δυνατόν να συνδέσει με την προσεχή συνεδρίαση της διαδικασίας, που θα γίνει στην Αθήνα, παράλληλη στρογγυλή τράπεζα μεταξύ των εκπροσώπων των συμμετεχουσών χωρών και των εκπροσώπων των μέσων ενημερώσεως, με σκοπό την προώθηση της σταθερότητας και των σχέσεων καλής γειτονίας. Με την ευκαιρία αυτή, θα μπορούσαν ειδικότερα να εξετασθούν οι εξής πλευρές: η εξάλειψη των εμποδίων στην ελεύθερη κυκλοφορία του τύπου και των πληροφοριών, η εκ μέρους των μέσων ενημέρωσης προώθηση των σχέσεων καλής γειτονίας και της εικόνας των άλλων, καθώς και η ελεύθερη λειτουργία και η συνεργασία των μέσων ενημέρωσης (ανταλλαγή προγραμμάτων και πληροφοριών, εκπαίδευση δημοσιογράφων, συμπαραγωγές, νομική αρωγή για τη φιλελευθεροποίηση της νομοθεσίας περί μέσων ενημερώσεως, εκπόνηση κώδικα δεοντολογίας, κ.λπ.).

4. Θα μπορούσαν επίσης να μελετηθούν τα εξής ενδεχόμενα:

- διοργάνωση στρογγυλής τράπεζας μεταξύ εκπροσώπων των συμμετεχουσών χωρών και του επιχειρηματικού κόσμου προς εντοπισμό των διοικητικών, νομοθετικών και άλλων παραγόντων που παρεμποδίζουν την προώθηση των δραστηριοτήτων του ιδιωτικού τομέα, με σκοπό την εξάλειψή τους,

- προώθηση του κοινοβουλευτικού βίου και της δημοκρατίας αλλά και συνεργασία μεταξύ εθνικών κοινοβουλίων,

- προώθηση του κοινωνικού διαλόγου και της συνεργασίας μεταξύ συνδικάτων,

- συνεργασία μεταξύ των δημοσίων αρχών στον τομέα της καταπολέμησης της διαφθοράς,

- ανάπτυξη πρακτικών βασιζόμενων στις διεθνείς υποχρεώσεις εκάστου μέρους, καθόσον αφορά το κράτος δικαίου, τα ανθρώπινα δικαιώματα και την ισότητα των ευκαιριών για άνδρες και γυναίκες.

Προς το σκοπό αυτό, θα πρέπει να κινητοποιηθούν εκπρόσωποι του δημοσιογραφικού κόσμου, των πολιτικών κομμάτων, των συνδικάτων, των δημοσίων υπηρεσιών και των διεθνών οργανισμών.

Θα ήταν δυνατή η υποστήριξη, στο πλαίσιο των κοινοτικών προγραμμάτων, όσων σχεδίων επισημάνει ο συντονιστής, τηρουμένων των υφιστάμενων κανόνων και διαδικασιών, αλλά και στο πλαίσιο της χρηματοδότησης εκ μέρους των συμμετεχόντων κρατών και ιδιωτικών ιδρυμάτων.

5. Να προβαίνει σε απογραφή, π.χ. διά της δημιουργίας μητρώου, των διμερών ή περιφερειακών συμφωνιών που συμβάλλουν στις καλές σχέσεις γειτονίας και να αξιολογεί, σε συνδυασμό με άλλες πρωτοβουλίες και όργανα, την εφαρμογή των εν λόγω συμφωνιών.

6. Να προβαίνει σε διαβουλεύσεις με εκπροσώπους άλλων πρωτοβουλιών και οργάνων κατά την προετοιμασία των συνεδριάσεων παρακολούθησης της συνέχειας, ιδίως σχετικά με την προώθηση και τη χρηματοδότηση κοινών σχεδίων.

7. Να εξετάσει, σε εύθετο χρόνο, τη δυνατότητα διεξαγωγής συνεδρίασης υψηλού επιπέδου (σε επίπεδο υπουργών) της διαδικασίας του Royaumont.

ΧΡΟΝΟΔΙΑΓΡΑΜΜΑ ΤΟΥ ΣΥΝΤΟΝΙΣΤΗ

Κατά το πρώτο εξάμηνο του 1998, ο συντονιστής θα πρέπει:

- να προετοιμάσει την επόμενη συνεδρίαση της διαδικασίας που θα διεξαχθεί στην Αθήνα, στις αρχές του 1998, και να προβεί στην απογραφή σχεδίων και προγραμμάτων που έχουν ήδη υποβληθεί στη διαδικασία,

- κατά τη συνεδρίαση αυτή αλλά και τις επόμενες, να εξετάζει τα σχέδια που προτάθηκαν κατά τις προηγούμενες συνεδριάσεις αλλά και νέα σχέδια που θα ήθελαν να προτείνουν οι συμμετέχοντες. Να αξιολογεί τη σκοπιμότητα και τη μεθόδευσή τους (σχέδιο χρονοδιαγράμματος). Επ' ευκαιρία της προσεχούς συνεδρίασης στην Αθήνα, θα μπορούσε να αποφασισθεί η επιλογή δύο ή τριών σχεδίων,

- να διοργανώσει παρά τω συντονιστή ένα «σημείο επαφής» μεταξύ της ΕΕ, των κυβερνήσεων, των διεθνών οργανισμών και των μη κυβερνητικών οργανισμών των κρατών μελών της ΕΕ και των κρατών που μετέχουν στη διαδικασία,

- να αρχίσει συζητήσεις με την προεδρία της ΕΕ, την Ευρωπαϊκή Επιτροπή αλλά και τους φορείς άλλων πρωτοβουλιών στη Νοτιοανατολική Ευρώπη ώστε να συντονίσει τη διαδικασία του Royaumont με αυτούς,

- να επισκεφθεί όσες χώρες της Νοτιονανατολικής Ευρώπης συμμετέχουν στη διαδικασία και να αρχίσει διάλογο με τους εκπροσώπους των κυβερνητικών οργανώσεων, των ιδιωτικών κοινωνιών και των ΜΚΟ, σεβόμενος την ποικιλομορφία αλλά και την ιδιαιτερότητά τους,

- να καταγράψει τα σχέδια και προγράμματα που έχουν προτεραιότητα και να εξετάσει τις δυνατότητες χρηματοδότησής τους εκ μέρους της Ευρωπαϊκής Επιτροπής, των συμμετεχόντων κρατών, των χρηματοπιστωτικών οργανισμών και των ιδιωτικών ιδρυμάτων,

- να δημιουργήσει με τη βοήθεια της Ευρωπαϊκής Επιτροπής βάση δεδομένων με αντικείμενο τα σχέδια και προγράμματα, τους ΜΚΟ, τις πρωτοβουλίες και ό,τι άλλο αφορά τη Νοτιοανατολική Ευρώπη.

Κατά το δεύτερο εξάμηνο του 1998, ο συντονιστής θα προετοιμάσει τις ετήσιες συνεδριάσεις της διαδικασίας, θα παρακολουθεί τη συνέχεια που δίνεται στις αποφάσεις τους και στους προσανατολισμούς που χαράζουν, θα εκπονήσει έναν πρώτο κατάλογο και χρονοδιάγραμμα περιφερειακών συναντήσεων σε διάφορους επαγγελματικούς, πολιτικούς και θρησκευτικούς τομείς δραστηριότητας, και θα επιβλέπει την εφαρμογή των σχεδίων και προγραμμάτων που θα έχει επιλέξει ως έχοντα προτεραιότητα η διαδικασία. Θα είναι επίσης υπόλογος στο πλαίσιο διαδικασίας αξιολόγησης των αποτελεσμάτων που επιτυγχάνονται σε σύγκριση με το σχέδιο δράσης.

Μεσοπρόθεσμα, ο συντονιστής θα πρέπει να εξασφαλίσει προβολή και εντατικό ρυθμό για τις σημαντικότερες δραστηριότητες της διαδικασίας (ολομέλειες και ενδιάμεσες θεματικές συναντήσεις μεταξύ κυβερνητικών και μη κυβερνητικών οργανισμών, κ.λπ.), θα διερευνά τις δυνατότητες σύναψης συμφωνιών καλής γειτονίας και θα προετοιμάσει την αναθεώρηση του καθεστώτος της διαδικασίας και την οργανωτική σχέση της με τον ΟΑΣΕ.